kalixlouiis/myanmar-wikipedia-corpus huggingface dataset:
နီပေါနိုင်ငံ၊ ဘင်္ဂလားဒေ့ရှ်နိုင်ငံ၊ အိန္ဒိယနိုင်ငံတို့တွင် တွေ့ရှိရလေ့ရှိသည်။
ငှက်ပြာချောင်သည် တောင်ခြေနှင့် လွင်တီးခေါင်များတွင် နေလေ့ရှိသည်။
မန်ကျည်းပင်၊ ကုဣိပင်များတွင် ကျက်စားတတ်သည်။
သာမန်အားဖြင့် အသံအလွန်ကျယ်သော်လည်း အသံကို တိုးလိုက် ကျယ်လိုက်နှင့် အမျိုးမျိုး ပြောင်းလဲ အော်လေ့ရှိသည်။
တစ်ခါတစ်ရံ စူးရှစွာ အော်တတ်သည်။
မတ်လမှ မေလအထိအချိန်မှာ ငှက်ပြာချောက်၏သားပေါက်ချိန် ဖြစ်သည်။
အသိုက်ကို သစ်ခေါင်းထဲတွင် သစ်ရွက်ခြောက်များ ခင်း၍ ပြုလုပ်သည်။
သစ်ခေါင်းဝကို ဝင်သာရုံလောက်သာ ချန်လှပ်၍ ရွံ့ပိတ်ထား၏။
တစ်မြုံလျှင် ၂ ဥမှ ၆ ဥအထိ ရှိသည်။
ဥအရောင်မှာ အောက်ခံအဖြူရောင်တွင် အနီပြောက်၊ ခရမ်းရောင် အပြောက်ကလေးများ ရှိသည်။
ငှက်ပြာချောင်ကို မြန်မာနိုင်ငံ အရှေ့မြောက်ပိုင်းဒေသများ၊ ချင်းတောင်၊ အထက်ချင်းတွင်းဒေသတို့တွင် တွေ့ရ၏။
မြန်မာ့စွယ်စုံကျမ်း၊ အတွဲ(၃) ပုံများ ကိုးကား ကဏ္ဍ:အိန္ဒိယနိုင်ငံတွင် တွေ့ရှိရသော ငှက်များ ကဏ္ဍ:နီပေါနိုင်ငံတွင် တွေ့ရှိရသော ငှက်များ ကဏ္ဍ:ဘင်္ဂလားဒေ့ရှ်နိုင်ငံတွင် တွေ့ရှိရသော ငှက်များ။
၁၉၅၆ တွင်မွေးဖွားခဲ့သူ ရီကာဒို ဘန်ဂျမင် ဆယ်လ်လီနက်စ် ပလီအေကို သည် မက်ဆီကိုနိုင်ငံသား စီးပွားရေး သမားဖြစ်ပြီး Forbes မဂ္ဂဇင်း၏ ကမ္ဘာ့အချမ်းသာဆုံးလူစာရင်းတွင် ၂၀၀ဝ ခုနှစ်ထဲက ပါဝင်ခဲ့သည်။
သူသည် TV Azteca, Elektra, Iusacell, Unefon, Banco Azteca စသည်တို့လို ကြေးနန်း ဆက်သွယ်ရေး၊ မီဒီယာလုပ်ငန်းများနှင့် လက်လီအရောင်းဆိုင်များကဲ့သို့သော ရင်းနှီးလုပ်ငန်းများ ဖြစ်သည့် Grupo Salinas နှင့် Grupo Elektra တို့၏ ဥက္ကဋ္ဌနှင့်အမှုဆောင်အရာရှိချုပ်ဖြစ်သည်။
အတ္ထုပ္ပတ္တိ ရီကာဒို ဘီ ဆယ်လီနက်စ် သည် လက်တင်အမေရိက၏ စီးပွားရေး ဦးဆောင်စံပြနှင့် စွန့်ဦးတီထွင်သူများထဲမှ တစ်ဦးဖြစ်သည်။
မက်ဆီကိုရှိ များစွာသောကုမ္ပဏီများပါဝင်ဖွဲ့စည်းထားသော Grupo Salinas ၏ဥက္ကဋ္ဌဖြစ်သောကြောင့် ဆယ်လီနက်စ် သည် လွတ်လပ်စွာကုန်သွယ်ခွင့်၊ အစိုးရကန့်သတ်ချက်များနှင့် နိုင်ငံခြားရင်းနှီးမြှုပ်နှံမှုတို့ကို တိုးမြင့်အောင် ဦးစီးဦးဆောင်ပြုခဲ့သည်။
Grupo Salinas သည် ဆယ်လီနက်စ် ၏အဘိုးဖြစ်သူ ဘင်ဂျမင် ဆယ်လီနက်စ် က ၁၉၀၆ ခုနှစ်တွင် Salinas & Rocha ဟူသော ပရိဘောဂကုမ္ပဏီကို စတင်တည်ထောင်ခြင်းဖြင့် စတင်ခဲ့လေသည်။
၁၉၅ဝ ခုနှစ်တွင် ဆယ်လီနက်စ် ၏အဖိုးသည် Grupo Elektra ကိုတည်ထောင်ခဲ့ကာ ၁၉၈၇ တွင် Salinas က အမှုဆောင်အရာရှိချုပ်ဖြစ်လာပြီး ပီဆိုငွေတန်ဖိုးများကျဆင်းသည့်အပေါ် ကုမ်ပဏီက ရှောင်လွှဲနိုင်ခဲ့သည်။
ဆဲလီနက်စ် သည် Elektra အား ကိရိယာတန်ဆာပလာများ၊ အီလက်ထရောနစ်ပစ္စည်းများနှင့် ပရိဘောဂများထုတ်လုပ်မှုဘက်သို့ ပြန်လည်အာရုံစိုက်စေခဲ့သည်။
သူသည် Elektra ကို မက်ကဆီကိုရှိ အလယ်လတ်တန်းစားသုံးသူများအနက် အကြွေးရောင်းခြင်းနှင့် ငွေကြေး ဆိုင်ရာကုန်စည်နှင့်ဝန်ဆောင်မှုများပံ့ပိုးပေးခြင်းဖြင့် စားသုံးကုန်ဈေးကွက်အသစ်ကို ဖော်ထုတ်ခဲ့သည်။
Grupo Elektra သည် မက်ဆီကိုတွင် အကြီးဆုံးဘဏ္ဍာရေးကုမ္ပဏီအဖြစ် တိုးချဲ့လာနိုင်ပြီး ၂၀၀၂ ခုနှစ်တွင် မက်ကဆီကိုအဖွဲ့အစည်းများကို ပေးအပ်သည့်ဘဏ်လိုင်စင်ကို ဆယ်စုနှစ်တစ်ခုအတွင်း ပထမဆုံးရရှိခဲ့သည်။
အခြားသောမက်ကဆီကန်လုပ်ငန်းများမှ လျစ်လျူရှုထားသော ပြည်သူလူတန်းစားတစ်ရပ်အတွက် ဈေးကွက်များဖော်ထုတ်ပြီး ဝယ်လာနိုင်စေရန်ရည်ရွယ်ထားသော နည်းဗျူဟာဖြစ်သည်။
ဆဲလီနက်စ် သည် စပိန်ဘာသာစကားတီဗီအစီအစဉ်ကို ထုတ်လွှင့်သော ကမ္ဘာပေါ်တွင် အကြီးဆုံးဖြစ် သည့် TV Azteca ၏ ဥက္ကဋ္ဌလည်းဖြစ်သည်။
ထိုရုပ်သံလွှင့်ဌာနမှာ ယခုအခါအမြတ်အများကြီးရရှိနေပြီး မက်ဆီကိုတွင် တစ်ခုတည်းသော တစ်နိုင်ငံ လုံးအနှံ့ ထုတ်လွှင့်နိုင်သောဌာနဖြစ်သည်။
သူ၏ဦးဆောင်မှုအောက်တွင် TV Azteca သည် Azteca 13 နှင့် Azteca 17 ၏ အောင်မြင်မှုတို့ကြောင့် မက်ကဆီကို၏သက်တမ်းအရှည်ဆုံးအဖြစ် ရပ်တည်နိုင်ခဲ့သည်။
၂၀၀၁ ခုနှစ်တွင် TV Azteca မှ အမေရိကန် တွင်ရှိသော ၄ဝ မီလျံခန့်ရှိသော စပိန်နွယ်ပြည်သူ များကို ဦးတည်၍ Azteca America အမည်ရှိ စပိန်စကားရုပ်သံလိုင်းတစ်ခုကို စတင် ထုတ်လွှင့်ခဲ့ သည်။
Azteca America သည် လော့စ်အိန်ဂျယ်လိစ်၊ နယူးယောက်၊ ချီကာဂို၊ မိုင်ယာမီနှင့် ဟော်စတွန် ရှိ စပိန်နွယ်ပြည်သူ ၈၉ ရာခိုင်နှုန်းခန့်အတွက် ဈေးကွက် ၆၂ ခုတွင် ဝင်ရောက်ပူးပေါင်းနိုင်ခဲ့လေ၏။
Unefon သည် ဖောက်သည်များထံမှ လစဉ်ကြေး ၁.၄ မီလျံခန့်ရနေသော Grupo Salinas ကုမ္ပဏီ၏ နောက်ထပ် ကြေးနန်းဆက်သွယ်ရေးကုမ္ပဏီဖြစ်ပြီး လုပ်ငန်းစတင်လိုက်ပြီး သုံးနှစ်အတွင်း EBITDA ထက်ပို၍ ဒေါ်လာ ၁၁ဝ မီလျံကို ရရှိလာခဲ့သည်။
ဆဲလီနက်စ် က Verizon နှင့် Vodafone တို့ထံမှ ဝယ်ယူခဲ့ပြီး ကြိုးမဲ့ချိတ်ဆက်သူများက Movil@ccess သို့ Grupo Iusacell ၏ ရှယ်ယာ ၇၅ ရာခိုင်နှုန်းကို ဈေးပြိုင်ကမ်းလှမ်းရန်သဘောတူနေခဲ့သော Unefon ကုမ်ပဏီသည် Grupo Iusacell နှင့် သဘောတူညီမှုရပြီး မြို့ပြဧရိယာ ၂၃၀ဝ ခန့်နှင့် မြို့ ၁၉ မြို့တို့ကို ချိတ်ဆက်ပေးထားနိုင်ခဲ့ သည်။
Telecosmo သည် ဆဲလီနက်စ် က ၂၀၀ဝ ခုနှစ်တွင်တည်ထောင်ထားသော မက်ဆီကို၏ပထမဆုံးသော ကြိုးမဲ့ အင်တာနက်ချိတ်ဆက်စနစ်၏ ISP ဖြစ်သည်။
ဆဲလီနက်စ် သည် ကျန်းမာရေးနှင့်အာဟာရစောင့်ရှောက်မှု၊ ပညာရေးနှင့် ပတ်ဝန်းကျင်ထိန်းသိမ်း ကာကွယ်ရေး လုပ်ငန်းစဉ်များကို ကိုင်တွယ်ဖြေရှင်းနိုင်မည့် အကျိုးအမြတ်မကြည့်သည့် Fundación Azteca ကို ၁၉၉ရ တွင် တည်ထောင်ခဲ့သည်။
ထိုဖောင်ဒေးရှင်းသည် အခြားအဖွဲ့အစည်းများကို ငွေကြေးပိုင်းဆိုင်ရာထောက်ပံ့ပေးပြီး အလားအလာ ရှိသည့် ထိရောက်မှုကို ကျားကုတ်ကျားခဲကြိုးစားထားသည့် ဖောင်ဒေးရှင်းဖြစ်သည်။
Fundación Azteca သည် ရန်ပုံငွေဒေါ်လာ မီလျံအမြောက်အမြားကောက်ခံနိုင်ခဲ့ပြီး အသက်ပေါင်း ထောင်သောင်းမကကို အကျိုးပြုနိုင်ခဲ့သည်။
ယနေ့အချိန်တွင် Fundación Azteca သည် လက်တင်အမေရိကတွင် အကျိုးအမြတ်မကြည့်သည့် ဖောင်ဒေးရှင်းအဖြစ် အသိမှတ်အပြုခံရဆုံးဖြစ်နေသည်။
၂၀၀၅ ခုနှစ်တွင် ဆယ်လီနက် သည် အလှူရှင်နှင့် စပိန်နွယ်ပြည်သူတို့ကြားတွင် ပေါင်းကူးတံတားအဖြစ် တစ်နိုင်ငံလုံးအနှံ့ ဆက်စပ်ပေးခြင်းဖြင့် အမေရိကန်ပြည်ထောင်စု အတွင်းရှိ စပိန်နွယ်ပြည်သူအဖွဲ့အစည်း၏ ကောင်းမွန်ရေးကို တိုးတက်အောင်ကြံဆောင်မည့် Fundación Azteca America ကို စတင်လှုပ်ရှား ဆောင်ရွက်ခဲ့သည်။
ဝေဖန်ခံရမှုများ ရီကာဒို ဘီ ဆဲလီနက်စ် သည် လက်တင်အမေရိက၏ ဦးဆောင်ရုပ်ပြနှင့်စွန့်ဦးတီထွင်သူများထဲမှ တစ်ဦး ဖြစ်သည့် အပြင် သူသည် အမေရိကန်အာမခံနှင့်ငွေလဲလှယ်ရေးကော်မရှင်နှင့် မက်ကဆီကန် အဖွဲ့ အစည်းများ၏ စုံစမ်းမှုများအပါအဝင် နိုင်ငံရေးနှင့်ဘဏ္ဍာရေးမကောင်းသတင်းထဲတွင် ပါဝင်ပတ်သက် နေသည်။
ဆဲလီနက်စ် သည် သူအကျိုးအမြတ် ဒေါ်လာ ၁၀၉ မီလျံ ရရှိစေခဲ့သည့် လုပ်ဆောင်ချက်ကို ဖုံးကွယ်ရန် အသေးစိတ်ပြင်ဆင်ထားသောစီမံချက်နှင့် ပတ်သက်နေပြီး ၂၀၀၅ ဇန်နဝါရီလတွင် အမေရိကန် အာမခံနှင့်ငွေလဲလှယ်ရေးကော်မရှင်က တရားစွဲဆိုခြင်းကို ခံခဲ့ရသည်။
SEC ကတိုင်တန်းစွပ်စွဲသည်မှာ ဆဲလီနက်စ် နှင့် ပက်ဒီလာ တို့သည် ဈေးကွက်သို့ဖွင့်ဟခြင်းမပြုပဲ ဆဲလီနက်စ် တစ်ယောက်တည်းလုပ်ကိုင်စဉ်က TV Azteca ၏စတော့ရှယ်ယာသန်းပေါင်းများစွာကို ရောင်းချသည် ဟုဆိုသည်။
ဤကိစ္စသည် စက်တင်ဘာ ၂၀၀၆ တွင် Salinas က ဒေါ်လာ ၇.၅ မီလျံပေးပြီး အပြစ်မရှိကြောင်း ပြောခြင်းဖြင့် ပြီးဆုံးသွားခဲ့သည်။
၂၀၀၃ ခုနှစ်တွင် သူသည် CNI Canal 40 ၏ထောက်ပံ့ရေးအကြမ်းဖက်မှုအတွက် အစွပ်စွဲခံရသေး သည်။
ဤဒုတိယကိစ္စ၏အကြောင်းမှာ CNI Canal 40 သည် မက်ဆီကိုမြောက်ဘက်ရှိ ရုပ်သံလွှင့်ဌာနတစ်ခုမှ တီဗီ လိုင်းတစ်ခုအကြောင်းဖြစ်သည်။
ထပ်လောင်း၍လည်း သူ၏ဘဏ်သည် အလွဲသုံးစားလုပ်မှုအတွက် မက်ဆီကိုတွင် တရားဆိုင်နေရ သည်။
ဤအကြောင်းအရာသည် ဆင်းရဲသူများကို လုပ်ငန်းရှင်ဖြစ်လာစေဖို့ဖြစ်သော်လည်း ထိုသူများကို အလွဲသုံးစားလုပ်ရန် အတိုးနှုန်းများ မတန်တဆကောက်ခံသလိုသာဖြစ်နေလေသည်။
Grupo Salinas Grupo Salinas ၏မူရင်းအစသည် ဆဲလီနက်စ် ၏အဘိုးဖြစ်သူ ဘင်ဂျမင် ဆဲလီနက်စ် က ၁၉၀၆ ခုနှစ်တွင် တည်ထောင်ခဲ့သော Salinas & Rocha အမည်ရှိ မိသားစုပိုင်ပရိဘောဂလုပ်ငန်းလေးဖြစ်သည်။
၁၉၅ဝ တွင် ဆဲလီနက်စ် ၏အဖိုး ဟက်ဂို ဆဲလီနက်စ် ရိုချာ က Grupo Elektra ကိုတည်ထောင်ခဲ့ကာ ၁၉၈၇ ခုနှစ် တွင် ရီကာဒို ဆဲလီနက်စ် ကအမှုဆောင်အရာရှိချုပ်ဖြစ်လာပြီးနောက် သိုလှောင်ပစ်စည်း ၆ဝ ထက် မနည်းရှိခဲ့ပြီး ပီဆိုငွေတန်ဖိုးများကျဆင်းခဲ့သောကြောင့် ဘဏ်ဏ္ဍာရေး ဒုက္ခကို မျက်နှာလွှဲနေနိုင်ခဲ့သည်။
ဆဲလီနက်စ် သည် ကိရိယာတန်ဆာပလာများ၊ အီလက်ထရောနစ်ပစ္စည်းများနှင့် ပရိဘောဂများထုတ်လုပ်မှု သို့ Elektra ကို ပြန်လည်အာရုံစိုက်ခဲ့သည်။
သူသည် Elektra ကို မက်ကဆီကိုရှိ အလယ်လတ်တန်းစားသုံးသူများအနက် အကြွေးရောင်းခြင်းနှင့် အနောက် ပြည်ထောင်စုများကဲ့သို့ မဟာမိတ်များနှင့် ငွေကြေးပို့ဆောင်ခြင်းစသည့် ငွေကြေးဆိုင်ရာ ကုန်စည်နှင့်ဝန်ဆောင်မှုများပံ့ပိုးပေးခြင်းဖြင့် စားသုံးကုန်ဈေးကွက်အသစ်ကို ဖော်ထုတ်ခဲ့သည်။
နောက်ထပ်နှစ်အနည်းငယ်အကြာတွင် ဆဲလီနက်စ် သည် စနစ်တကျတိုးချဲ့မှုနှင့် ပူးပေါင်းဆည်းပူး ထားသော Grupo Elektra ကိုအကြီးမားဆုံး လက်တင်အမေရိက လက်လီဖြန့်ချိသူအဖြစ် တည်ဆောက်ဖွဲ့စည်းခဲ့သည်။
Grupo Elektra သည် မက်ဆီကိုတွင် အကြီးဆုံးဘဏ်ဏ္ဍာရေးကုမ္ပဏီအဖြစ် တိုးချဲ့လာနိုင်ပြီး ၂၀၀၂ ခုနှစ်တွင် ရာစုနှစ်တစ်ခုအတွင်း မည်သည့်မက်ဆီကန်အဖွဲ့အစည်းကိုမဆို ချီးမြှင့်ပေးသည့် ဘဏ်လိုင်စင်ကို ရရှိခဲ့သည်။
အခြားသောမက်ဆီကန်လုပ်ငန်းများမှ လျစ်လျူရှုထားသော ပြည်သူလူတန်းစားတစ်ရပ်အတွက် ဈေးကွက်များ ဖော်ထုတ်ပြီး ဝယ်လာနိုင်စေရန်ရည်ရွယ်ထားသော နည်းဗျူဟာဖြစ်သည်။
၂၀၀၃ ခုနှစ် တွင် Grupo Elektra သည် မက်ဆီကိုရှိ ဘဏ်ဏ္ဍာရေးဝန်ဆောင်မှုလုပ်ငန်းများမှ သတိမမူမိ သော ဖောက်သည်များအတွက် ပိုလျော့ပါးသည့်ကော်မရှင်များကို ချမှတ်ထားသည့် Afore Azetca ကဲ့သို့ ပင်စင်ရေးရာစီမံမှုလုပ်ငန်းများ ဆောင်ရွက်ရန်အတွက် တရားဝင်လိုင်စင်ကို ချီးမြှင့်ခဲ့ရသည်။
ထို့အတူပင် Grupo Elektra သည် ကျယ်ပြန့်သောဈေးကွက်နှင့်အခြေခံအာမခံကုန်စည်များ ပေါ်ထွက် လာရန် ရည်ရွယ်ထားသော အာမခံကုမ္ပဏီ Seguros Azteca ကိုစတင်ဖွဲ့စည်းဆောင်ရွက်ခဲ့သည်။
ဆဲလီနက်စ် သည် ကမ္ဘာပေါ်တွင် ဒုတိယအကျယ်ပြန့်ဆုံးထုတ်လွှင့်နိုင်သည့် စပိန်ဘာသာစကားတီဗီ အစီအစဉ်တစ်ခုဖြစ်သော TV Azteca ၏ဥက္ကဋ္ဌလည်းဖြစ်သည်။
ထိုအစီအစဉ်သည် မက်ဆီကိုတွင် တစ်ခုတည်းသော တစ်နိုင်ငံလုံးအနှံ့ ထုတ်လွှင့်နိုင်သောဌာန ဖြစ်သည်။
TV Azteca ကို မက်ဆီကန်အစိုးရဆီမှ ရုပ်သံလွှင့်စက်ပစ်စည်းအစုံအလင်ရှိနေသော စတူဒီယိုများနှင့် နိုင်ငံနှစ်နိုင်ငံ၏ တယ်လီဗေးရှင်းလိုင်စင်ကို ဝယ်ယူလိုက်ပြီး ဆဲလီနက်စ် ဦးဆောင်သော ရင်းနှီးမြှုပ်နှံ သည့်အဖွဲ့မှ ၁၉၉၃ ခုနှစ်တွင် ဖွဲ့စည်းခဲ့သည်။
သူ၏ဦးဆောင်မှုအောက်တွင် TV Azteca သည် Azteca 13 နှင့် Azteca 17 တို့၏ အောင်မြင်မှုများကြောင့် မက်ဆီကို၏သက်တမ်းအရှည်ဆုံးအဖြစ် ရပ်တည်နိုင်ခဲ့သည်။
ထို့နောက် နိုင်ငံသန်းပေါင်း ၁၀၇ နိုင်ငံထဲမှ မက်ဆီကိုရှိ ရုပ်သံလွှင့်ဌာနဖြစ်သော TV Azteca နှင့် Televisa တို့ကသာ ချုပ်ကိုင်သုံးစွဲခွင့်မူဝါဒကို တည်ထောင်ခဲ့သည်။
လတ်တလောအနေဖြင့် ဆဲလီနက်စ် သည် Empresario Azteca အစီအစဉ်ကို တီထွင်ခဲ့ပြီး သူနှင့် အပြိုင်ပင် မက်ကဆီကိုစီးပွားရေးလောကကို အထောက်အကူဖြစ်စေမည့် Empresario Azteca Association (ASMAZ) အစီအစဉ်ကို ထုတ်လွှင့်ခဲ့ပြန်သည်။
ဤခြေလှမ်းသည် Grupo Salinas ၏စီမံရေးရာကျွမ်းကျင်မှု၊ ဘဏ်ဏ္ဍာရေးခိုင်မာမှု၊ ဈေးကွက်အင်အား၊ ဝယ်နိုင် စွမ်းအားနှင့် တိုးချဲ့မည့်ဖြန်ချီရေးလမ်းကြောင်းတို့၏ အကျယ်အဝန်း အတိမ်အနက်တို့ကို လေ့ကျင့်ပေးခြင်း၊ အတိုင်ပင်ခံခြင်း၊ ငွေကြေးပံ့ပိုးခြင်း၊ ကရိယာတန်ဆာပလာရယူခြင်းနှင့် တိုင်းပြည် တစ်ခုလုံး၏ စီးပွားရေး အရင်းအမြစ်များ ထောက်ပံ့ပေးနိုင်ရန်အတွက် ထိရောက်စေသည်။
ဆဲလီနက်စ် သည် ကျန်းမာရေးနှင့်အာဟာရစောင့်ရှောက်မှု၊ ပညာရေးနှင့် ပတ်ဝန်းကျင်ထိန်းသိမ်း ကာကွယ်ရေး လုပ်ငန်းစဉ်များကို ကိုင်တွယ်ဖြေရှင်းနိုင်မည့် အကျိုးအမြတ်မကြည့်သည့် Fundación Azteca ကို ၁၉၉၇ တွင် တည်ထောင်ခဲ့သည်။
၂၀၀၅ ခုနှစ်တွင် ဆဲလီနက်စ် သည် အလှူရှင်နှင့် စပိန်နွယ်ပြည်သူတို့ကြားတွင် ပေါင်းကူးတံတားအဖြစ် တစ်နိုင်ငံ လုံးအနှံ့ ဆက်စပ်ပေးခြင်းဖြင့် အမေရိကန်ပြည်ထောင်စု အတွင်းရှိ စပိန်နွယ်ပြည်သူအဖွဲ့အစည်း၏ ကောင်းမွန်ရေးကို တိုးတက်အောင်ကြံဆောင်မည့် Fundación Azteca America ကို စတင်လှုပ်ရှား ဆောင်ရွက်ခဲ့သည်။
၂၀၀၁ ခုနှစ်တွင် TV Azteca မှ အမေရိကန်ပြည်ထောင်စုတွင်ရှိသော ၄ဝ မီလျံခန့်ရှိသည့် စပိန်နွယ်ပြည်သူ များကို ဦးတည်၍ Azteca America အမည်ရှိ စပိန်စကားရုပ်သံလိုင်းတစ်ခုကို စတင် ထုတ်လွှင့်ခဲ့ သည်။
Azteca America သည် လော့စ်အိန်ဂျယ်လိစ်၊ နယူးယောက်၊ ချီကာဂို၊ မိုင်ယာမီ နှင့် ဟော်စတွန် ရှိ အမေရိကန်တွင်နေထိုင်သော စပိန်နွယ် ပြည်သူ ၉ဝ ရာခိုင်နှုန်းခန့်အတွက် ဈေးကွက် ၆၂ ခုတွင် ဝင်ရောက်ပူးပေါင်းနိုင်ခဲ့လေ၏။
၂၀၀၃ ဇူလိုင်တွင် Grupo Salinas ကြေးနန်းဆက်သွယ်ရေးကဲ့သို့သော Movil@ccess သည် ဒေဝါလီခံရဖို့ နီးစပ်နေသော Grupo Iusacell ၏တင်ဒါအော်ဒါ ၇၅ ရာခိုင်နှုန်းကို အောင်မြင်စွာ ဝယ်ယူလိုက်နိုင်သည်။
ထိုအချိန်မှစ၍ Iusaell ၏ဘဏ္ဍာရေးလုပ်ဆောင်ချက်များ၊ ဝန်ဆောင်မှုအရည်အသွေးနှင့် နည်းပညာ မူဝါဒများ မှာ သိသိသာသာတိုးတက်လာခဲ့လေသည်။
မက်ဆီကန်လူမျိုး TV Azteca ရုပ်သံလွှင့်ဌာန၏ လက်ရှိပိုင်ရှင် ရီကာဒို ဆဲလီနက်စ် ပလီအေဂို သည် ဒေဝါလီခံထားပြီးသော အမေရိကန် လက်လီဖြန့်ချိသည့် Circuit မြို့၏ ၂၈ ရာခိုင်နှုန်းကို ဝယ်ယူ လိုက်ပြီဟု ၂၀၀၈ နိုဝင်ဘာ ၁၈ ရက်နေ့က ကြေညာခဲ့သည်။
နှီးနွယ်မှုများ ဆယ်လီနက်စ် သည် အပြည်ပြည်ဆိုင်ရာ နိုင်ငံပြောင်းသူများ စီးပွားရေးအကြံပေး ဘုတ်အဖွဲ့၏ အသင်းဝင် တစ်ယောက်ဖြစ်သည်။
သူသည် ကမ္ဘာစီးပွားရေးရာဖိုရမ်၊ လူငယ်ဥက္ကဋ္ဌအဖွဲ့အစည်း၊ မက်ဆီကိုရှိ စီးပွားရေးပါရဂူစားပွဲဝိုင်း အဖွဲ့အစည်းတွင် ပါဝင်ပြီး အမေရိကအဖွဲ့အစည်းနှင့် ဟားဗတ်စီးပွားရေးကျောင်းတို့၏ ပြောရေး ဆိုခွင့်ရှိသူတစ်ဦးလည်း ဖြစ်သည်။
ဆက်စပ်ကြည့်ရှုစရာလင့်ခ်များ Ricardo Salinas' Official website Forbes:Salinas Pliego & Family Revista Poder: Ricardo Salinas Pliego (in Spanish) Category:သန်းကြွယ်သူဌေးများ။
ငှက်ပြာစိတ် (Fairy-Bluebird) ကိုးကား ကဏ္ဍ:ငှက်မျိုးရင်းများ။
စတာလင်ဆက်ရက် (Hildebrandt's Starling) ကိုးကား ကဏ္ဍ:စာကလေးနှင့် အလားတူငှက်များ ကဏ္ဍ:ငှက်မျိုးရင်းများ။
စာကလေးအမျိုးအစား (၁၅)မျိုးခန့် ရှိရာ အရောင်နှင့် ပုံသဏ္ဌာန် နှစ်မျိုးမှ သုံးမျိုးအထိ ကွဲပြားနေတတ်သည်။
မန္တလေးနေ့စဉ်၊ ၂၉-၈-၂၀၁၈၊ စာ-၂၄ စာကလေး အမျိုးမျိုး ရှိသည့်အနက် ပါဏဗေဒအရ 'ပါစာဒိုမက်စတီကပ်'၊ 'ပါစာ မွန်တန်နပ်'၊ 'ပါစာ ဖလေဗျိုလပ်' အမည်ရှိ စာကလေးတို့သည် ထင်ရှား၏။
'ပါစာဒိုမက်စတီကပ်' စာကလေးကို အိမ်စာဟူ၍ သိကြသည်။
ထိုစာကလေးသည် အလျား ၆ လက်မအထိ ရှိတတ်သည်။
ဦးခေါင်းသည် မွဲပြာ၍ ရင်အုပ်မှာ နက်၏။
ပူအိုက်သော ရာသီဥတုတွင် အလွန်ဆူညံစွာ အော်မြည်တတ်သည်။
သားပေါက်ချိန်တွင် သာမန်ချိန်ထက် စူးရှစွာ အော်မြည်တတ်သည်။
ထိုစာကလေးများကို တောမှာထက် မြို့၌ အတွေ့ရများသည်။
မြန်မာနိုင်ငံတွင် လွင်ပြင်များ၌ ကျက်စားလေ့ရှိသည်။
မြစ်ချောင်းအနီးအပါးရှိ တံငါတဲများတွင် တွေ့ရသည်။
တစ်နှစ်ပတ်လုံး သားပေါက်၏။
အသိုက်ကို တဲထဲ၊ အိမ်ထဲမှာ ပြုလုပ်တတ်ကြသည်။
ထိုစာကလေးမျိုးကို ဥရောပတိုက်၊ အာရှတိုက်၊ အာဖရိကတိုက် မြောက်ပိုင်းတို့တွင် အနှံ့အပြား တွေ့ရသည်။
အမေရိကတိုက်နှင့် ဩစတြေးလီးယားတိုက်တို့၌လည်း ရှိသည်ဟု ဆို၏။
'ပါစာ မွန်တန်နပ်'စာကလေးမျိုးသည် အိမ်စာကလေးနှင့် ခပ်ဆင်ဆင်တူသည်။
သို့ရာတွင် အော်မြည်ရာ၌ အသံကွဲပြားသည်။
မြန်မာနိုင်ငံတွင် ထိုစာကလေးမျိုးကို တောရွာတို့မှအပ တဲအိမ်၊ စရပ်၊ ဘုန်းကြီးကျောင်း စသော အဆောက်အအုံများ၌ တွေ့ရသည်။
အသိုက်ကို အိမ်များ၊ သစ်ပင်အခေါင်းများ၌ ပြုလုပ်တတ်သည်။
ထိုစာမျိုး၏ဥမှာ 'ဒိုမက်စတီကပ်' စာကလေးဥထက် ငယ်သည်။
တစ်မြုံလျှင် ၄ ဥမှ ၅ ဥအထိ ရှိသည်။
စာဝါ 'ပါစာ ဖလေဗျိုလပ်' စာကလေးမျိုးကို စာဝါဟူ၍ သိကြသည်။
အလျား ၅ ၁/၂ လက်မရှိသည်။
အခြားစာကလေးများထက် အသံကျယ်သည်။
တောအရပ်ရှိ လဟာပြင်နှင့် စိုက်ခင်းများ၌ တွေ့ရသည်။
တစ်ခါတစ်ရံ အခြားစာကလေးများနှင့် ရော၍ နေတတ်ကြသည်။
ဤစာမျိုးကို မြန်မာ ယိုးဒယား၊ အင်ဒိုချိုင်းနားနိုင်ငံများတွင် တွေ့ရသည်။
မြန်မာနိုင်ငံတွင် ရခိုင်တိုင်း၊ ချင်းတောင်ဒေသ၊ မြန်မာနိုင်ငံအလယ်ပိုင်း၊ တောင်ပိုင်းရှမ်းပြည်နယ်နှင့် ကယားပြည်နယ်များတွင် အမြဲနေသည်။
မြန်မာနိုင်ငံ အလယ်ပိုင်းတွင် အများဆုံးတွေ့ရ၏။
မေမြို့တစ်ဝိုက်ရှိ စိုက်ခင်းများတွင် ကျက်စားသည်။
ပေ ၄ဝဝဝ အမြင့်အထိ နေနိုင်ကြသည်။
စာဗူးတောင်းသည် မြက်ခြောက်၊ လျှော်မျှင် စသည်တို့ဖြင့် အိမ်မိုးစွန်း၊ သစ်ပင်၊ ချုံဖုတ်ပင်များ၌ တွဲလျားကျအသိုက် ရက်လုပ်၍ နေတတ်သည်။
ထိုစာမျိုးကို အင်္ဂလိပ်လို 'ဗီးဗားပတ်' ဟူ၍ ခေါ်သည်။
စာဗူးတောင်း မျိုးခွဲစားရှိရာ စာခေါင်း ကွက်၊ စာဝတီး၊ စာဘုန်းကြီးတို့သည် ထိုစာမျိုးထဲတွင် ပါသည်။
ထိုစာကလေးများ အသိုက်ရက်လုပ်ထားပုံမှာ စိတ်ဝင်စားဖွယ်ရာ ကောင်းသည်။
အသိုက်ကို အိမ်တန်စက်မြိတ် သို့မဟုတ် သစ်ကိုင်းတို့တွင် တွယ်လျက်လုပ်တတ်သည်။
အသိုက် ပုံသဏ္ဌာန် မှာ အထက်မှ ခပ်သေးသေးဆင်းလာပြီး အလယ်တွင် ကြီးနေသည်။
အောက်ဘက်၌ ဝင်ပေါက်ထွက်ပေါက်အတွက် ခပ်သေးသေး အခေါင်းတစ်ခု ရှိသည်။
အချို့ အသိုက်များတွင် အပေါက်ကို ဘေး၌ထားသည်။
အသိုက်လုပ်နေစဉ် အလွန်ဆူညံစွာ အော်မြည်တတ်ကြသည်။
မိုးတွင်းအခါ၌ သားပေါက်ကြသည်။
ထိုစာမျိုးကို အရှေ့တိုင်းနိုင်ငံများတွင် အနှံ့အပြား တွေ့ရသည်။
မြန်မာနိုင်ငံတွင် လွင်ပြင်များ၌ အများအားဖြင့် တွေ့ရတတ်သည်။
စာကလေးအမျိုးမျိုး ရှိသည်။
ဦးခေါင်းမွဲပြာ၍ ရင်အုပ်နက်သည်။
အထက်လွှတ်ရန် မြို့ထဲတွင် လှည့်လည်ရောင်းချသည်ကို တွေ့ရတတ်သည်။
အုတ်လိုက်ကျက်စားတတ်၍ ရေကန်၊ မြစ်ချောင်းအနီးတွင် တွေ့ရတတ်သည်။
စပါးခင်းများကို ဖျက်ဆီးတတ်သည်။
ဥမှာရှည်မျော၍ ပြာမွဲမွဲရှိသည်။
ဥရောပတိုက်၊ အာဖရိကတိုက်မြောက်ပိုင်းနှင့် အာရှတိုက်အနှံ့အပြားတွင် တွေ့ရှိရသည်။
ပသျှူးစာ၊ ပဲခူးစာ စသော စာအမျိုးအမည်များလည်း ရှိသည်။
ပသျှူးစာ ပသျှူးစာနှင့် အိမ်စာတို့မှာ အနည်းငယ် ကွာခြားပြီး ပသျှူးစာမှာ ခေါင်းထိပ်တွင် အနီရောင်၊ ပါးတွင်အမည်းကွက်ပါရှိပြီး ပိုမိုလှပသည်။
အိမ်စာမှာ ဦးခေါင်းထိပ်တွင် မီးခိုးရောင်အဖြစ် မြင်တွေ့ရသည်။
ထို့ကြောင့် ငှက်ချစ်သူများက စာငှက်များကို ဓာတ်ပုံရိုက်ကြရာတွင် လူတိုင်း သတိမထားမိသော ပသျှူးစာငှက်များကို အားထားရိုက်ကူးကြသည်။
မင်းသား အယ်လ် ဝယ်လိဒ်ဘင် တယ်လယ် ( Waledd bin Talal ) ကို ၁၉၅၅ မတ် ၇ နေ့တွင် ဆော်ဒီ တော်ဝင်မိသား စုမှ ဖွား မြင်သည်။
သူသည် ဆော်ဒီအာရေဗီယန် ဘုရင် Abdullah ၏ တူဖြစ်သည်။
စီးပွားရေးစွမ်းဆောင်ရှင် နှင့် နိုင်ငံတကာတွင် ရင်းနှီးမြုပ်နှံမှုများပြုလုပ်ထားသူ တယောက်ဖြစ်သည်။
သို့သော် ဆော့ဒ် (သို့) ဆော်ဒီအာရေဗျ တော်ဝင်မိသားစု၏ နိုင်ငံရေးအရ ဩဇာအာဏာကြီးခြင်းကို အသုံးမချပဲ အိမ်ရာမြေလုပ်ငန်းများနှင့် ရှယ်ယာဈေးကွက်များတွင် ရင်းနှီးမြုပ်နှံမှုများပြုလုပ်ခြင်းဖြင့် ကြွယ်ဝချမ်းသာလာသူဖြစ်သည်။
၂၀၁ဝ မတ် Forbes စာရင်းအရ သူ၏ကြွယ်ဝချမ်းသာမှုမှာ အမေရိကန်ဒေါ်လာ ၁၉.၄ ဘီလျံခန့် ကြွယ် ဝပြီး ကမ္ဘာ့နံပါတ် ၁၉ အဆင့်ရှိ အချမ်းသာဆုံးပုဂ္ဂိုလ်တယောက် ဖြစ်သည်။
Time Magazine မှ သူ့အား အာရေဗျသား ဝါရင် ဘတ်ဖတ် ဟု ချစ်စနိုးဖြင့် မှည့်ခေါ်ခဲ့သည်။
အစောပိုင်း ဘဝ ဆော်ဒီအာရေဗျ ကိုတည်ထောင်သူ ဘုရင် အဘဒူလ် အဇစ် အယ်လ် ဆော့ဒ် ၏ သား တလယ် အစ်ဘ် အဘဒယ်လ် အဇစ် နှင့် ဆော်ဒီအာရေဗျ ၏ ပထမဆုံး ဝန်ကြီးချုပ်ဖြစ်သူ ရိတ်ဒ် အက်စ် ဆိုလ် လက်ဘနွန် ၏ သမီး မင်းသမီး မိုနာ အယ်လ် ဆိုးလ် တို့မှ မွေးဖွားခဲ့ပြီး ဒုတိယမြောက်သား ဖြစ်သည်။
၁၉၇၉ တွင် Menlo College မှ စီးပွားစီမံ ဘာသာရပ်ဖြင့် B.Sc ဘွဲ့၊ Maxwell School မှ လူမှုသိပ္ပံဘာသာရပ် ဖြင့် မဟာဘွဲ့၊ ၁၉၈၅ တွင် Syracuse တက္ကသိုလ်မှ ပြည်သူ့ဆက်ဆံရေးဘာသာရပ်ဖြင့် မဟာဘွဲ့တို့ကိုရရှိခဲ့သည်။
ထို့အပြင် Exeter တက္ကသိုလ်မှ ဂုဏ်ထူးဆောင် ပါရဂူဘွဲ့ကိုချီးမြှင့်ခြင်းခံရသည်။
မင်းသား ဝယ်လိဒ် ၏ သားသမီးများမှာ . ပထမဇနီးမှ ၂ ယောက် မင်းသား ခါလက်ဒ်, မင်းသမီး ရင်းမ် နှင့် မင်းသမီး ဒလယ် ဘင့်တ် ဆော့ဒ် ဘင် အဘဒ္ဒူ အဇစ် တို့ဖြစ်ကြသည်။
လက်ရှိဇနီးများထဲမှ တယောက်ဖြစ်သော ဆော်ဒီ မင်းသမီး ဒတ်ဘိုရာဟ် မှ မင်းသမီး နဂျမ် နှင့် မင်းသမီး မိုနာ တို့ကို မွေးဖွားသည်။
ဆော်ဒီအာရေဗျ ဘုရင် အဘဒ္ဒူလာ ၏ တူဖြစ်သော်လည်း သူ အမေမှာ ဆော်ဒီ နိုင်ငံသား မဟုတ်သောကြောင့် ဆော်ဒီ အာရေဗျ ၏ နိုင်ငံရေးအရ ဩဇာအာဏာကြီးခြင်းနှင့် ပက်သက်ပြီး နေထိုင်လုပ်ကိုင်လေ့မရှိပေ။
Kingdom Holding Company ခေါ် နိုင်ငံတကာ စီးပွားရေးလုပ်ငန်းစုတခုကို တည်ထောင်ခဲ့ပြီး ထိုမှတဆင့် သူ ၏ ရင်းနှီးမြုပ်နှံမှုလုပ်ငန်းများကို ပြုလုပ်ခဲ့သည်။
စီးပွားရေး စိတ်ဝင်စားမှုများ ၁၉၇၉ တွင် Menlo College မှ ဘွဲ့ရခါနီး အချိန်မှစပြီး အယ်လ် ဝယ်လိဒ် က သူ၏ စီးပွားရေးလုပ်ငန်းများကို စတင်လုပ်ကိုင်ခဲ့ သည်။
၁၉၉ဝ နှစ်များတွင် Citicorp Company အခက်အခဲများနှင့်ကြုံတွေ့နေရချိန်တွင် ထို ကုမ္ပဏီ၏ များပြားလှစွာ သော အစုရှယ်ယာ များကို ဝယ်ယူခဲ့ပြီးထိုအချိန်မှစပြီး သူလုပ်သောအလုပ်များသည် ရင်းနှီးမြုပ်နှံသူတယောက် အဖြစ် သိသာ ထင်ရှား လာခဲ့သည်။
အမေရိကန် အိမ်ရာမြေလုပ်ငန်းမှ ချေးငွေများနှင့် လက်တင် အမေရိကန်မှ စီးပွားရေးလုပ်ငန်းများကို ဆက်လက် ဆောင်ရွက်ရန် အခက်အခဲဖြစ်နေသော Citibank အား အကျပ်အတည်းမှ ကယ်တင်ရန် ( Bloomberg ၏ တွက်ချက်မှု အရ ရှယ်ယာခွဲရန်၊ ပိုင်ဆိုင်မှု နှင့် အရံထားရန် အတွက် ညိုနှိုင်းပြီးနောက် ရှယ်ယာတစုကို ဒေါ်လာ ၂.၉၈ နှုန်းဖြင့်) ဒေါ်လာသန်း ၅၅ဝ စတင် ရင်းနှီးမြုပ်နှံခဲ့သည်။
ယခုအခါ Citigroup တွင် သူ့ပိုင်ဆိုင်မှုမှာ ဒေါ်လာ ၁ ဘီလျံ ခန့် ပါဝင်သည်။
Citibank တွင် ရင်းနှီးမြုပ်နှံမှုသည် သူ့အား ဆော်ဒီ ဝါရင်ဘတ်ဖတ် ဟူသော အမည်ကိုရရှိစေသည်။
မကြာသေးမီက ဖြစ်ပေါ်ခဲ့သော ဘဏ္ဍာရေး အကျပ်အတည်းမတိုင်မီက Citibank ရှိ သူ၏ ရှယ်ယာများသည် သူ ့ပိုင်ဆိုင်မှု၏ တဝက်နီးပါးရှိသည်။
၁၉၉ဝ နှစ်ကုန်ပိုင်းတွင် Citicorp တွင် ကျန်ရှိနေသော အများနှင့်ဆိုင်သည့် ရှယ်ယာများ၏ ၄.၉% ကို တစုလျှင် ၁၂.၄၆ ဒေါ်လာ နှုန်းဖြင့် ဒေါ်လာ ၂၀၇ သန်းဖိုး ဝယ်ယူခဲ့သည်။
ထိုဝယ်ယူမှုသည် သူ့ပိုင်ဆိုင်မှုကို တရားဝင် မကြေညာခြင်းမရှိပဲ အများဆုံး အသုံးပြုခဲ့ခြင်းဖြစ်သည်။
၁၉၉၁ ဖေဖော်ဝါရီတွင် အမေရိကန်တပ်များသည် အီရတ်စစ်ပွဲအတွက် ပြင်ဆင်သည့်အနေဖြင့် ဆော်ဒီအာရေဗျနိုင်ငံ တွင် တပ်စွဲခဲ့သည့် အချိန်တွင် သူသည် ရှယ်ယာအသစ်များကိုဒေါ်လာ သန်း ၅၉ဝ ဖိုး ထပ်မံဝယ်ယူခဲ့ပြီးနောက် အများပိုင်အဖြစ် ရှယ်ယာတစုကို ၁၆ ဒေါ်လာနှုန်းဖြင့် ပြောင်းလဲရောင်းချခဲ့သည်။
ထိုရှယ်ယာ ပမာဏမှာ Citigroup ၏ ၁၀% ပိုင်ဆိုင်မှု ညီမျှပြီး သူ့ပိုင်ဆိုင်မှုကို ၁၄.၉% အထိ တိုးပွားစေခဲ့သည်။
အခြား နည်းပညာနှင့် သတင်း ကုမ္ပဏီများတွင် မြောက်မြားစွာသော ရင်းနှီးမြုပ်နှံမှုများ ပြုလုပ်ခဲ့သည်။
သူအိမ်ရာခြံမြေလုပ်ငန်းများတွင် နယူးယောက်ရှိ Plaza Hotel နှင့် Four Seasons Hotel လုပ်ငန်းများတွင် ရင်းနှီးမြုပ်နှံထားသော ရှယ်ယာ အမြောက်အမြားပါဝင်သည်။
၂၀၀၄ ဩဂုတ် နောက်ပိုင်းတွင် သူပိုင်ဆိုင်သည့် ရှယ်ယာများ၏ တဝက်ခန့်ကိုရောင်းချခဲ့သည်။
သူသည် လန်ဒန် ရှိ Savoy Hotel နှင့် မိုနာကို ရှိ Monte Carlo Garden Hotel တို့တွင် ရင်းနှီးမြုပ်နှံမှုများ ပြုလုပ်ခဲ့သည်။
သူသည် လက်ရှိတွင် Euro Disney SCA တွင် ရှယ်ယာ ၁၀% ခန့်ပိုင်ဆိုင်သည်။
ထိုကုမ္ပဏီကို Marne-la-Vallee၊ ပြင်သစ် ရှိ ပဲရစ် ဒစ်စနေလန်း က ပိုင်ဆိုင်ပြီး ပြုပြင်ထိမ်းသိမ်းမှုများ၊ စီမံခန့်ခွဲမှုများကို တာဝန်ယူလုပ်ဆောင်သည်။
အယ်လ် ဝယ်လိဒ် သည် ၂၀၀၅ ဇန်နဝါရီတွင် London ရှိ Savoy Hotel ကို GBP ပေါင်သန်း ၂၅ဝ ခန် ့ဖြင့် ဝယ်ယူခဲ့သည်။
ထို Savoy Hotel ကို သူ၏ အမဖြစ်သူ မင်းသမီး ဆော့လ်တန်နာ နာရူလ် အယ်လ် ဝယ်လိဒ် ၏ ရှယ်ယာ ၁၆% ခန့် ပါဝင်ပိုင်ဆိုင်သည့် Fairmont Hotels မှ ထိန်းချုပ်လုပ်ကိုင်မည် ဖြစ်သည်။
၂၀၀၆ ဇန်နဝါရီတွင် အမေရိကန် အိမ်ရာမြေလုပ်ငန်း Colony Capital နှင့် အစုစပ်စီးပွားရေးလုပ်ငန်း အဖြစ်လုပ်ကိုင်ခဲ့ ပြီး Kingdom Holding သည် တော်ရွန်တို CA-based Fairmont ဟိုတယ်များ ကို ဒေါ်လာ ၃.၉ ဘီလျံခန့်ဖြင့် ရရှိခဲ့သည်။
၂၀၀၈ တွင် အမြင့် တမိုင်( ၁၆၀၉ မီတာ) ရှိ ကမ္ဘာ့အမြင့်ဆုံး မိုးမျှော်အဆောက်အဦး ( အာရေဗျ အခေါ် The Tower of One Mile ) ကို ဒေါ်လာ ၁ဝ ဘီလျံ အကုန်အကျခံဆောက်လုပ်မည့် အစီအစဉ်တခု ပြုလုပ်ခဲ့သည်။
၁၉၉၇ Time Magazine မှ “ အယ်လ်ဝယ်လိဒ် သည် News Corporation ၏ ၅% ခန့်ကို ပိုင်ဆိုင်ကြောင်း ”ဖော်ပြခဲ့သည်။
၂၀၁ဝ တွင် News Corporation တွင် ဒေါ်လာ ၃ ဘီလျံခန့် တန်ဖိုးရှိ ရှယ်ယာ ၇% ခန့် နှင့် အာရပ်ကမ္ဘာ ၏ အကြီးဆုံး ဖျော်ဖြေရေး လုပ်ငန်းစုတခုဖြစ်သော အယ်လ် ဝယ်လိဒ် ၏ Rotana Group တွင် News Corp မှ ရှယ်ယာ ၉% ဒေါ်လာ သန်း ၇ဝ ဖိုး ရင်းနှီးမြုပ်နှံမှု ပြုလုပ်ထားကြောင်းဖော်ပြခဲ့သည်။
ဤသုံးသပ်ချက်သည် ယခင် AOL ကုမ္ပဏီတွင် အယ်လ် ဝယ်လိဒ် ၏ ရင်းနှီးမြုပ်နှံမှုများကို မှီငြမ်းရေးသားထားခြင်း ဖြစ်သည်။
အလှူဒါနများ အယ်လ် ဝယ်လိဒ် ၏ အလှူဒါနတော်တော်များများသည် အနောက်နိုင်ငံနှင့် အစ္စလာမ် အသိုင်းအဝိုင်းကြားတွင် လစ်ဟာ နေသော ကွက်လပ်ကို ဖြည့်ဆည်းပေးနိုင်ရန်ရည်ရွယ်သော ပညာရေးဆိုင်ရာ တည်ထောင်မှုလုပ်ငန်းများတွင်ဖြစ်ပြီး အရှေ့ အလယ်ပိုင်းရှိ တက္ကသိုလ်များတွင် အမေရိကန်နှင့် ပက်သက်ပြီး လေ့လာမှု သုတေသနပြုလုပ်နိုင်ရန် အတွက် မတည် လှူဒါန်း ခြင်း၊ အနောက်နိုင်ငံများရှိ တက္ကသိုလ်များတွင် အစ္စလာမ် နှင့်ပက်သက်သည့် အကြောင်းများ လေ့လာနိုင်ရန် ထောက်ပံအကူအညီပေးခြင်းများကို ပြုလုပ် ခဲ့သည်။
World Trade Center တိုက်ခိုက်ခံရမှု ကမ္ဘာ့ကုန်သွယ်မှု အဆောက်အအုံကို တိုက်ခိုက်ခံခဲ့ရပြီးနောက် ၂၀၀၁ အောက်တိုဘာတွင် အယ်လ် ဝယ်လိဒ် က “ ဒီလို ပြစ်မှုဆိုင်ရာ တိုက်ခိုက်မှုမျိုးကို ဖြစ်ပေါ်စေတဲ့ အချို့ကိစ္စတွေ ကိုင်တွယ်ဖြေရှင်းမှရမယ်” နှင့် “ အရှေ့အလယ်ပိုင်းဒေသနှင့် ပက်သက်ပြီး ချမှတ်ထားတဲ့ သူတို ့ရဲ ့မူဝါဒတွေကို ပြန်လည်ဆန်းစစ်သင့်တယ်” စသည်ဖြင့် အမေရိကန် ပြည်ထောင်စု ကို အကြံပြု ပြောကြားခဲ့ပြီး နောက်တွင် နယူးယောက် မြို့တော်ဝန် Rudy Giuliani က အယ်လ် ဝယ်လိဒ် ၏ အကြမ်းဖက်မှု နှင့် ပက်သက်ပြီး လှူဒါန်းသည့် အလှူငွေ ဒေါ်လာ ၁ဝ သန်း ကို ငြင်းပယ်ခဲ့သည်။
Giuliani က အယ်လ် ဝယ်လိဒ် ၏ ဖော်ပြချက်ကို “ အမေရိကန်၊ အစ္စရေးတို့လို လစ်ဘရယ်ဒီမိုကရေစီ နိုင်ငံတွေ၊ အကြမ်းဖက်နိုင်ငံတွေနဲ့ အကြမ်းဖက်ဝါဒကိုလျစ်လျူရူသူများ ကြားထဲမှာ တူညီတဲ့ လူ့ကျင့်ဝတ်တခုတော့ ရှိတယ် “ လို့ ကောက်ချက်ချခဲ့တယ်။
ပါလက်စတိုင်းသားများ ၂၀၀၂ တွင် West Bank City of Jenin မှာ အစ္စရေးက ပြုလုပ်ခဲ့တဲ့ စစ်ဆင်ရေး အပြီး စစ်ဒဏ်ခံခဲ့ရတဲ့ ပါလက်စတိုင်း မိသားစုများကို ထောက်ပံလှူဒါန်းရန် ထုတ်လွှင့်သည့် TV အစီအစဉ်တခုကို အယ်လ် ဝယ်လိဒ် က ပေါင် ၁၈.၅ သန်း (ဒေါ်လာ ၂၇သန်း) ကို လှူဒါန်းခဲ့သည်။
ထိုအစီအစဉ်သည် ဆော်ဒီဘုရင် Fahd က ပါလက်စတိုင်းမှ ယုံကြည်ချက်အတွက် အသက်စွန် ့နေကြသော အာဇာနည် များအတွက် ကူညီရန် စီစဉ်ခဲ့ခြင်းဖြစ်သည်။
Saudi အစိုးရက အာဇာနည်ဟူသော အသုံးအနှုန်းကို အသေခံဗုံးခွဲသူများ အတွက် ရည်ရွယ်သုံးနှုန်းခြင်းမဟုတ်ပဲ Israeli ၏ အကြမ်းဖက် ဒုက္ခပေးမှုကို ခံစားနေရသော ပါလက်စတိုင်း ပြည်သူ များကို ရည်ရွယ်ခဲ့ခြင်းဖြစ်သည်။
၂၀၀၅ အိန္ဒိယသမုဒ္ဒရာအတွင်းလှုပ်ခတ်ခဲ့သော ငလျင် အယ်လ် ဝယ်လိဒ် သည် ၂၀၀၅ တွင် အိန္ဒိယသမုဒ္ဒရာအတွင်းလှုပ်ခတ်ခဲ့သော ငလျင်ကြောင့်ဖြစ်ပေါ်ခဲ့သော ဆူနာမီ ဒဏ်ခံရသည့် ဒုက္ခသည်များအား ဒေါ်လာ ၁၇သန်း ကူညီထောက်ပံခဲ့သည်။
ဟားဗတ် တက္ကသိုလ်သို့လှူဒါန်းခြင်း ၂၀၀၉ ဧပြီတွင် မင်းသား အယ် ဝယ်လိဒ် ဘင် တယ်လယ် သည် ဟားဗတ် တက္ကသိုလ်သို့ဒေါ်လာ သန်း၂ဝ လှူဒါန်းခဲ့ပြီး သူ ပြုလုပ်ခဲ့ သော အကြီးကျယ်ဆုံးအလှူဒါန၂၅ ခုတွင် တခုအပါအဝင် ဖြစ်သည်။
Phillips Andover ၂၀၀၂ တွင် အယ်လ် ဝယ်လိဒ် ဒေါ်လာ ၅၀ဝ ဝ၀ဝ ကို မန်ဆာချူးဆက်ပြည်နယ်၊ အန်ဒိုဗာ တွင်ရှိသော Philip Acadamy မှ ဂျော့ချ် ဟားဘတ် ဝေါ်ကာ ဘုရှ် ပညာသင်ဆုအတွက် ရန်ပုံငွေအဖြစ်လှူဒါန်းခဲ့သည်။
ပညာရပ်ဆိုင်ရာဘွဲ့များ ၁၉၇၉ တွင် ကယ်လီဖိုးနီးယားရှိ မန်လို ကောလိပ် မှ B.Sc ( Business Administration ) ဘွဲ့ဒုတိယအဆင့် အောင်မြင် ရရှိခဲ့သည်။
Syracuse University မှ M.Sc ( Social Science ) ကို ဂုဏ်ထူးဖြင့် အောင်မြင်ရရှိ ခဲ့သည်။
အမွေအနှစ်များ Kingdom 5KR အယ်လ် ဝယ်လိဒ် ၈၅.၉ မီတာ(၂၈၂ ပေ) ရှည်သည့် Kingom 5KR အမည်ရှိ ရွက်လှေတစီးကို ပိုင်ဆိုင်သည်။
စတင်ဆောက်လုပ်စဉ်က Nabila ဟုအမည်ပေးထားပြီး ဆော်ဒီလက်နက်ရောင်းဝယ်သူ Adnan Khasoggi အတွက် ဆောက်လုပ်ထားခြင်းဖြစ်သည်။
ဂျိန်းစဘွန်း လူကြမ်းဇာတ်လမ်း Never Say Never Again တွင် ဂျိန်းစဘွန်းစီးသည် ပန်းကန်ပြားပျံ အဖြစ်ထည့်သွင်း ရိုက်ကူးခဲ့သည်။
နောက်ပိုင်းတွင် Donald Trump သို့ရောင်းချခဲ့ပြီး Trump Princess ဟု အမည်ပြောင်းခဲ့သည်။
အယ်လ် ဝယ်လိဒ် ထိုရွက်လှေကို Trump ဒုတိယအကြိမ် ဒေဝါလီခံရပြီးနောက်တွင် ပြန်လည်ဝယ်ယူခဲ့သည်။
လက်ရှိတွင် New Kingdom 5KR အမည်ရှိ ရွက်လှေအသစ်တစီးကို ထပ်မံမှာယူထားပြီး ထိုရွက်လှေသည် ၁၇၃ မီတာ ( ၅၅၇ ပေ) ခန့်ရှည်မည်ဖြစ်ပြီး ခန့်မှန်း ဒေါ်လာသန်း ၅၀ဝ ကျော် ကုန်ကျမည်ဖြစ်သည်။
ထိုရွက်လှေသည် Lindsey Design အတိုင်းဆောက်လုပ်ထားပြီး ၂၀၁ဝ နှစ်ကုန်ပိုင်းတွင် ပိုင်ရှင်လက်ထဲ အရောက် ပို့ပေးနိုင်မည်ဟု ခန့်မှန်းရသည်။
အယ်လ် ဝယ်လိဒ် သည် ဘိုးအင်း 747 တစ်စီး၊ Airbus 321တစ်စီး နှင့် Hawker Siddeley 125 တစ်စီး ပိုင်ဆိုင်ပြီး ထိုလေယာဉ် များကို ကိုယ်ပိုင်လေယာဉ်အဖြစ် အသုံးပြုမည် ဖြစ်သည်။
ကမ္ဘာ့အကြီးဆုံး ခရီးသည်တင်လေယာဉ် တစ်စင်းဖြစ်သော Airbus A 380 တစီးကို ထပ်မံမှာယူထားပြီး ၂၀၁၂ တွင် ပိုင်ရှင်လက်ထဲ အရောက်ပို့ပေးနိုင်မည်ဖြစ်သည်။
၂၀၀၉ ဂင်းနစ်မှတ်တမ်း စာအုပ်တွင် ကမ္ဘာ့အကြီးဆုံးကိုယ်ပိုင် ဂျက်လေယာဉ် တစ်စင်းအဖြစ် စာရင်းဝင် ထင်ရှားလျက်ရှိသည်။
အယ်လ် ဝယ်လိဒ် သည် Rolls Royace, Lamborghini, Ferrari, .. အစရှိသည့် ကားများအပါအဝင် ကားအစီး ၂၀ဝ ကျော် ပိုင်ဆိုင်သည်။
နာမည်ကျော် စီးပွားရေး မဂ္ဂဇင်းတစောင်ဖြစ်သော The Economist က မင်းသား အယ်လ် ဝယ်လိဒ် ၏ ဝင်ငွေအရင်းအမြစ်ကို သံသယရှိကြောင်းနှင့် သူသည် အခြားဆော်ဒီမှ ရင်းနှီးမြုပ်နှံသူများအတွက် ခေါင်းဆောင်တယောက်ဖြစ်နိုင်မဖြစ်နိုင်ကို ဖော်ပြထားသည်။
ထိုဖော်ပြချက်အရ ၁၉၉ဝ နှစ်များတုန်းက သူ၏ ဝင်ငွေသည် အသုံးစရိတ်ထက်နည်းပါးပြီး လုံလောက်မှုမရှိပေ။
ထိုဝင်ငွေ ပမာဏမှာ ဆော်ဒီ မင်းသားတပါးအတွက် ကာမိရုံသာ ရှိသည်။